Oljeferden i Hardanger

«Oljeferden i Hardanger» et oljemaleri av billedkunstneren Rolf Groven fra 1975.Oljeferden i Hardanger; ovaering.no Bildet er en satirisk og miljøpolitisk kritisk parodi på Tidemand og Gudes kjente maleri «Brudeferd i Hardanger».Grovens galleri

Mens Tidemand og Gude malte et friskt fjordlandskap med festkledde mennesker i båt og en stavkirke på neset i bakgrunnen, er Grovens versjon full av drivende søppel og oljesøl, oljetanker på hvert et nes og stavkirken erstattet av en oljerigg. Båten med brudefølget er erstattet av en havarert fiskeskute.

Bildet ble refusert til Høstutstillingen i 1975. Norges naturvernforbund laget plakater av bildet.

Groven har også laget en annen parodi på «Brudeferden i Hardanger», der vegutbygging er trusselen mot landskapet.

Originalmaleriet var blitt parodiert tidligere også. Theodor Kittelsen laget i 1887 en tegning der brudebåten var søkklastet, og brudefølget preget av fyll, slagsmål og uorden. 
 Referanser 

Kategori:Norske malerier
Kategori:Malerier fra 1970-årene
Kategori:Verk fra 1975